Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy Lilja. Tämä on Pastori Tommy Liljan seurassa.
Olen TLM-järjestön perustaja ja johtaja.
Järjestämme kokoussarjoja kaikkialla maailmassa, -
autamme juutalaisia takaisin Israeliin, -
autamme ihmiskaupan uhreja ja meillä on orpokoteja.
Tavoitteemme on viedä Kristuksen evankeliumi -
maailman kaikille ihmisille.
Olen iloinen, että voimme olla tässä yhdessä.
Tämä ei ole vain televisio-ohjelma.
Minulle tämä on hetki, jolloin voin olla kanssasi, -
sillä sinä olet tärkeä.
Arvostan ihmissuhteita.
Tahdon sinun kokevan, että olen ystäväsi ja veljesi, -
ja minä rakastan sinua.
Minulla on tänään aihe, josta tahdon puhua sinulle.
Aihe on yliluonnollinen talous.
Kuinka voi saada yliluonnollisen talouden, -
menettämättä fokusta Jeesukseen Kristukseen?
Se on vaarana. Kun opettaa menestymisestä, -
joskus ihmiset ajattelevat, että se on keino rikastua, -
tulla rikkaaksi.
Se ei mene niin Jumalan kanssa.
Kristuksessa meidät on näet kutsuttu ristiinnaulitsemaan lihamme.
Jeesus kutsuu meitä ulos maailmasta.
Emme siis voi käyttää Jumalaa maailman asioiden haalimiseen.
Toisaalta Jeesus lupaa sinulle, -
että jos etsit Hänen valtakuntaansa ja vanhurskauttaan, -
silloin saat kaiken muunkin.
Aiomme selvittää sitä tänään, -
sillä haluan teidän pitävän fokuksenne Jeesuksessa -
ja elävän Hänen valtakunnalleen.
Ja sitten minä ja selvästikin myös Jumala -
tahdomme sinun saavan yliluonnollisen talouden.
Ennen kuin ohjelma tänään loppuu, -
olen antanut sinulle ohjeet, ja voit ottaa askeleita.
Köyhyys on nimittäin kirous.
Jumala tahtoo siunata sinua.
Äläkä unohda, että Jumala palkitsee.
Hepr. 11:n mukaan meidän täytyy -
uskoa Jumalaan, että Hän tahtoo palkita sinut.
TOMMY LILJA MINISTRIES
SAARNAA JA KASTAA SIELLÄ, MISSÄ SITÄ EI OLE VIELÄ TEHTY
Tunne tuli! Tunne tuli!
AFRIKKA
Lähde ulos Jeesuksen nimessä!
AASIA
TAVOITTAMATTOMAT ALUEET
KASTAMASSA
LÄHI-ITÄ
TAVOITTAMATTOMAT KANSAT
MEGAKOKOUSSARJAT
PARANTAMISIA
VAPAUTTAMISIA
ENNALLISTAMISIA
KIROUSTEN KATKAISUJA
TULE MUKAAN SEIKKAILUUN.
SEURAA JEESUSTA TOMMYN KANSSA.
Ennen kuin opetan yliluonnollisesta taloudesta, -
tahdon kertoa, mitä Jumala teki minulle, -
kun Hän antoi minulle opetuksen ja auttoi minua ymmärtämään, -
ettei meille ole tarkoitettu köyhyyttä.
Se on kirous, joka tulee saatanalta.
1. Kor. 2:9―10:ssä sanotaan: -
"mitä silmä ei ole nähnyt eikä korva kuullut, -
mikä ei ole ihmisen sydämeen noussut -
ja minkä Jumala on valmistanut niille, jotka häntä rakastavat".
Jumala on siis valmistanut sinulle asioita.
Hän rakastaa sinua.
On tärkeää selvittää, mitä Hän on valmistanut meille.
Jeesus näet sanoo, että sen, mitä anomme ja haluamme, -
uskokaa saaneenne, niin se teille tulee.
Minä tarvitsin uuden auton.
Olen työväenluokkaa.
Kotikyläni Ruotsissa on hyvin, hyvin pieni.
Kaikki ajavat vanhoilla, käytetyillä autoilla.
Korjaamme autot itse.
Minä rukoilin Jumalaa.
Rukoileminen on kuin googlailua. Pyhä Henki tutkii Jumalan syvyydet.
Kun Pyhä Henki googlaa Jumalaa, Hän nostaa esiin vastauksen, -
jotta saat selville, mitä asioita sinulle on valmistettu.
Kun rukoilin, kuulin Pyhän Hengen sanovan: "Audi".
Halusin Audin. Audilla on tietty malli, A7.
Se on edustusluokan luksusauto ja hyvin hintava.
Siellä, mistä minä tulen, emme aja Audeilla.
Kun Jumala sanoi, että voin saada sen, -
en pystynyt kunnolla uskomaan sitä -
taustani vuoksi.
Istuin parvekkeella Tel Avivissa Israelissa -
ja suljin silmäni. Kuulin Pyhän Hengen sanovan: -
"Tommy, olen tutkinut Jumalan syvyyksiä, -
ja siellä on Audi A7 sinulle."
Sain siitä uskoa.
Usko on sen näkemistä, mitä ei nähdä.
Kun uskoin sen ja pystyin näkemään itseni ajamassa tällä autolla, -
silloin tiesin, että se oli minun.
Seuraavaksi rukoilin. Sanoin: "Isä, Jeesuksen Kristuksen nimessä, -
olet sanonut, että mitä ikinä anon ja haluan, -
minun tulee uskoa saaneeni se, niin se tulee minulle.
Jeesuksen Kristuksen nimessä kiitän Sinua upouudesta A7:stä.
Ja kun ajan sen ulos autokaupasta, Sinä olet maksanut sen kokonaan."
Minulla ei ole sellaisia rahoja.
Jouduin kamppailemaan itseni kanssa, sillä taustani sanoi: -
"Tommy, sinä et aja sellaisilla autoilla."
Vuotta myöhemmin minulla oli sellainen auto.
Jotkut kristityt väittävät Jumalan antaneen heille auton.
Se ei ole totta, sillä sen maksoi pankki.
Eli sait auton pankilta, ja sinun pitää maksaa se pankille.
Kun ajoin ulos autokaupasta, -
uusi Audi A7 oli maksettu ihmeen tuloksena.
Sitä on yliluonnollinen talous.
Siitä tahdon puhua teille tänään.
Ennen kuin menemme opetukseen yliluonnollisesta taloudesta, -
näytän teille videon. Se kertoo Hedeminasta, -
kun Jeesus paransi hänet ja hän näki Jeesuksen.
Tämä on suurenmoinen video.
TOMMY LILJAN KLASSIKOT
Näen tytön, jolla on -
vaaleanpunainen puku.
Pieni tyttö vaaleanpunaisessa puvussa.
Jumala koskettaa häntä.
Sallikaa hänen tulla eteen.
Antakaa Jeesukselle aplodit!
Voitelu on hänen yllään.
Jeesuksen nimessä!
Jeesuksen Kristuksen tytär, tule täysin terveeksi vaivastasi nyt!
Kun Jumala puhui tytöstä, jolla oli vaaleanpunainen puku -
ja joka paranee, -
voima tuli hänen ylleen.
Nyt hän voi tuntea Jeesuksen voiman kehossaan.
Siksi hän tärisee.
Annetaan Jeesukselle aplodit!
Tyttö kertoi, että hänellä oli syöpä.
Lääkärit olivat sanoneet niin.
Nyt syöpä on poissa, -
koska Jeesus Kristus kosketti häntä.
Jumalan kutsu on elämäsi yllä.
Hän on parantanut sinut.
Eräänä päivänä tulevaisuudessa seisot tällaisella lavalla.
Monet etiopialaiset kuuntelevat sinua.
Jaat voimaani ja voiteluani.
Voimani koskettaa sinua nyt.
Hedemina, ota vastaan voimani.
Ota vastaan voimani!
Hei taas! Olen Tommy Lilja. Tämä on Pastori Tommy Liljan seurassa.
Tänään puhumme yliluonnollisesta taloudesta.
Nyt aion antaa teille avaimen, -
miten saada yliluonnollinen talous virtaamaan elämässäsi.
Annan neljä askelta. En oikeastaan pidä askelopetuksesta, -
koska Jeesushan käski ainoastaan uskoa. Usko ainoastaan.
Muuta ei tarvita. Mutta kerron neljä askelta ymmärtääksenne paremmin.
Ensimmäinen askel: Etsi ensin.
Matt. 6:33:sta voimme lukea: -
"Vaan etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan."
Teille siis annetaan jotain lisäksi.
Mitä? Teille annetaan "myös kaikki tämä".
Mitä asioita ne ovat?
Kuten luimme 1. Kor. kirjeestä, Jumala on valmistanut meille asioita.
Niistä monet ovat asioita, joista Jeesus opettaa -
Matt. 6:ssa.
Asioista, joiden eteen ihmisten pitää tehdä töitä.
Ihmisten, jotka eivät usko Häneen. Mutta Jeesus sanoo, -
että jos etsimme ensin Hänen valta- kuntaansa, Hän antaa ne ilmaiseksi.
Hän asettaa tavallaan varotoimen, sillä Hän sanoo: "Etsikää ensin".
Hän ei näet halua sinun menestyvän vain menestymisen takia, -
kuten minä ennen uskoontuloa.
Halusin Rolex-kellon, hienon auton ja paljon rahaa.
Se oli elämäni tavoite.
Kun tulin uskoon, raha, Rolex, -
autot ja muut sellaiset asiat, -
muuttuivat toissijaisiksi asioiksi, -
sillä haluan Jumalan valtakuntaa.
Kun nyt etsin Jumalan valtakuntaa ja elän Hänen vanhurskaudekseen, -
minulle annetaan myös kaikki muut asiat.
Jos elämäsi ykköstavoite on rikastua, Jeesus ei auta sinua siinä, -
sillä Hän tietää, että siitä tulee sinulle epäjumala.
Kun etsit ensin Hänen valtakuntaansa ja elät Kristuksen valtakunnalle, -
Hän antaa sinulle myös kaiken muun.
Naapurit ja tuttavat katsovat sinua ja ihmettelevät, mistä se tulee.
Et ole ylen määrin kiinnostunut uusista autoista ja muusta.
Minulla on hyvä auto, kuten kerroin, mutta en elä sille. Elän Jeesukselle!
Eli etsi ensin.
Toinen askel on: Googlaa Jumalaa ja selvitä, -
mitä Hänellä on varattuna sinulle.
Niinhän tein, kun ostin uuden auton. Googlaa Jumalaa. Elä rukouksessa.
Rukoile uusilla kielillä.
Sitten mieleesi alkaa nousta Jumalan sinulle valmistamia asioita.
Kun pystyt tuntemaan sydämessäsi, että ne kuuluvat sinulle, -
voit nimetä ne ja vaatia niitä omaksesi.
Mutta ensin sinulla pitää olla usko.
Vielä kerran: Usko on sen näkemistä, mitä ei voi nähdä.
En pystynyt näkemään autoa, mutta tiesin, että se oli minun.
Se on yliluonnollista uskoa.
Sitä on sydämessäsi. Sinun pitää vain saada se nousemaan sieltä.
Sinun pitää vain aktivoida se.
Sitten kolmas askel.
Usko on sen näkemistä, että haluamasi asia on jo sinun.
Monen monituista vuotta sitten -
olin perustanut raamattukouluja kaikkialla maailmassa.
Olimme auttaneet tuhansia juutalaisia takaisin Israeliin.
Matkustin Ruotsissa.
Teimme pienimuotoista lähetystyötä Itä-Euroopassa.
Olin tullut erään kirkon pihaan. Oli tiistaiaamu. Istuin autossa.
Yhtäkkiä sanoin Jumalalle: "Haluan jotain enemmän."
Se on Jumalan valtakunnan etsimistä.
Täytyy olla jotain enemmän kuin raamattukoulut ja juutalaistyö.
Jumala kysyi: "Mitä sinä haluat?"
Vastasin: "Haluan miljoonan ihmisen pelastuvan.
Haluan miljoona sielua."
Pystyin tuntemaan sydämessäni, että Jumala antoi sen minulle.
Sain uskoa. Nyt kun minulla oli uskoa, -
saatoin puhua sen ääneen. Sanoin: "Minusta tulee kokoussarjojen pitäjä.
Järjestämme megakokoussarjoja, -
sillä tuomme miljoona sielua Jumalan valtakuntaan."
Nyt kun etsin Jumalan valtakuntaa, kaikki muukin annettiin minulle.
Sain tarvittavat työntekijät.
Sain resurssit ja kontaktit. Ovia avautui.
Muutaman vuoden päästä seisoimme keskellä kokoussarjaa.
Työmme tavoitti miljoonia sieluja.
Sitten on vuorossa neljäs askel.
Asia pitää lausua julki -
ja tuoda Hengestä fyysiseen maailmaan.
Samaa Jeesus sanoo Mark. 11:22:ssa: -
"Pitäkää usko Jumalaan.
[...] jos joku sanoisi tälle vuorelle: 'Kohoa ja heittäydy mereen', -
eikä epäilisi sydämessään, vaan uskoisi sen tapahtuvan, -
minkä hän sanoo, niin se hänelle tapahtuisi."
Kun sinulla on usko, voit puhua sen julki.
Kun puhut sen julki, se tulee sinulle.
Sitä on yliluonnollinen usko, -
ja se antaa sinulle myös yliluonnollisen talouden.
Tämänpäiväinen opetus ei ole pelkästään opetus.
Se on elämäntapani.
Tiedän, että se toimii.
Kun tulin uskoon 30 vuotta sitten, aloin melko pian antaa kymmenyksiä.
Olen antanut kymmenykset joka kuukausi jo 30 vuotta.
Yhtäkään kuukautta ei ole jäänyt välistä.
Olen aina antanut Jumalalle sen, mikä Jumalalle kuuluu.
Sitä on yliluonnollinen talous.
Tiedäthän, Jeesus kertoo vertauksen naisesta, -
joka teki taikinan.
Hän lisäsi siihen hiivan ja vaivasi taikinaa.
Lopuksi taikina nousi.
Jumala sanoi minulle: "Sama pätee rahoihisi."
Kun otat rahasi ja sekoitat ne Jumalan rahoihin, -
olet kuin nainen, joka otti hiivan ja vaivasi taikinaa, -
kunnes hiiva oli taikinassa ja taikina oli hiivassa.
Kun otat rahasi ja annat ne Jumalalle, -
niin kuin monet TMI-järjestön ja työmme tukijat ovat tehneet, -
ja mehän teemme Jeesuksen Kristuksen palvelutyötä, -
silloin he sekoittavat rahansa Jumalan rahoihin.
Kun sinun rahoistasi tulee Jumalan rahoja -
ja Jumalan rahoista tulee sinun rahojasi, -
silloin sinulla on yliluonnollinen talous.
Niin minä ajattelen.
Annan rahani Jumalalle, niin Jumala antaa rahansa minulle.
Kun minun rahani ja Jumalan rahat sekoittuvat, -
silloin minulla on yliluonnollinen talous.
Karin ja minä elämme näin.
Uskomme, että jos etsimme Jumalan valtakuntaa ja vanhurskautta ensin -
ja elämme Hänelle, kaikki muukin meille annetaan.
Ja se todella on totuus.
Ja vielä yksi asia. Tahdomme olla ystäviäsi.
Haluamme olla kanssasi. Haluamme kanssasi suhteen.
Käy sosiaalisen median sivuillamme.
Tilaa kuukausittainen uutiskirjeeni.
On äärimmäisen tärkeää, että voimme kommunikoida, -
olla yhdessä, etsiä yhdessä Jumalan valtakuntaa, -
sillä silloin tiedän, että sekä sinulla että minulla -
on yliluonnollinen talous.
Suomennos: Marianne Tenetz